เอาจริงดิ ราชันชุดขาวเตรียมดึง มูรินโญ เสียบแทนโลเปเตกี
สื่อกระทิงรายงาน เรอัล มาดริด สุดทนผลงาน ฆูเลน โลเปเตกี เตรียมปลดหลังจบศึกยูฟ่า แชมเปียนส์ลีก และดึง โชเซ มูรินโญ เข้ามารับตำแหน่งแทน,สำนักข่าวต่างประเทศ รายงานวันที่ 22 ต.ค. ราชันชุดขาว เรอัล มาดริด เตรียมดึง โชเซ มูรินโญ กลับมาคุมทีมแทนที่ ฆูเลน โลเปเตกี ที่ทำผลงานสุดย่ำแย่ในฤดูกาลนี้,หลังจากโลเปเตกี กุนซือชาวสเปน วัย 52 ปี เข้ามาคุมทัพราชันชุดขาว เรอัล มาดริด ในฤดูกาล 2018-19 แต่ผลงานเริ่มแย่ลงเรื่อยๆ โดยเกม 5 นัดล่าสุด ยังสะกดคำว่าชนะไม่เป็น และแพ้ถึง 4 นัดด้วยกัน ทำได้แค่ประตูเดียว ทำให้มีกระแสข่าวว่าอาจจะถูกปลดจากตำแหน่งในเร็วๆ นี้,ล่าสุด สื่อในประเทศสเปน รายงานแล้วว่า ราชันชุดขาวเตรียมสั่งปลดโลเปเตกี หลังจบศึกยูฟ่า แชมเปียนส์ลีก วันอังคารนี้ ซึ่งจะเปิดบ้านรับการมาเยือนของทีมวิคตอเรีย เพิลเซน,ทั้งนี้ มีรายงานด้วยว่า คนที่จะมาแทนที่โลเปเตกี ก็คือมูรินโญ ผู้จัดการทีมชาวโปรตุเกส วัย 55 ปี ที่เคยคุมทีมเรอัล มาดริด มาแล้วเมื่อช่วงปี 2010-13
สื่อกระทิงรายงาน เรอัล มาดริด สุดทนผลงาน ฆูเลน โลเปเตกี เตรียมปลดหลังจบศึกยูฟ่า แชมเปียนส์ลีก และดึง โชเซ มูรินโญ เข้ามารับตำแหน่งแทน
เรอัล มาดริด,ราชันชุดขาว,ฆูเลน โลเปเตกี,โชเซ มูรินโญ